Coba jelasin Hal ehwal domestik dari Mahathir bin Mohamad dalam bahasa melayu dong

Pada 12 Mei 2018, Mahathir mengumumkan tiga Menteri dalam Kabinet baharu pentadbiran beliau di satu sidang media khas di ibu pejabat Pakatan Harapan di Bangunan Yayasan Selangor di Petaling. Lim Guan Eng dari DAP dilantik sebagai Menteri Kewangan, Muhyiddin Yassin dari PPBM sebagai Menteri Hal Ehwal Dalam Negeri dan Mohamad Sabu (AMANAH) sebagai Menteri Pertahanan.

Pada 18 Mei 2018, Mahathir menghadap Yang di-Pertuan Agong, Sultan Muhammad V di Istana Negara dan menyerahkan senarai nama Ahli Parlimen untuk dilantik sebagai Menteri Persekutuan yang baharu.

Pada 21 Mei 2018, Timbalan Perdana Menteri Wan Azizah Wan Ismail mengetuai barisan 13 anggota Kabinet mengangkat sumpah jawatan dan setia serta sumpah simpan rahsia di hadapan Sultan Muhammad V di Istana Negara. Istiadat itu yang berlangsung di Singgahsana Kecil turut disaksikan Mahathir dan isteri Siti Hasmah Mohamad Ali.

Pada 23 Mei 2018, Mahathir mempengerusikan mesyuarat kabinet yang pertama di Perdana Putra. Mesyuarat yang bermula pada pukul 9.25 pagi itu dihadiri kesemua 13 Menteri. Hadir sama ialah Ketua Setiausaha Negara Ali Hamsa dan Timbalan Ketua Setiausaha Kabinet Mazidah Abdul Majid. Mesyuarat Kabinet itu memutuskan untuk memotong 10 peratus gaji semua menteri.

Pada 26 Jun 2018, Mahathir berkata baki senarai menteri telah dimuktamadkan dan akan mengangkat sumpah dalam masa terdekat. Pada hari yang sama, Datuk Pengelola Bijaya Diraja, Istana Negara Wan Ahmad Dahlan Abdul Aziz berkata Sultan Muhammad V telah menerima senarai nama menteri dan timbalan menteri tersebut daripada Pejabat Perdana Menteri pada 20 Jun lalu. Istiadat Mengangkat Sumpah Jawatan Menteri dan Timbalan Menteri akan diadakan di Istana Negara pada 2 Julai ini.

Pada 2 Julai 2018, seramai 13 lagi menteri Kabinet dan 23 timbalan menteri mengangkat sumpah jawatan dan setia serta sumpah simpan rahsia di hadapan Yang di-Pertuan Agong Sultan Muhammad V di Istana Negara. Istiadat yang berlangsung di Balairong Seri itu turut disaksikan Mahathir bersama isteri, Siti Hasmah Mohamad Ali selain Timbalan Perdana Menteri, Wan Azizah Wan Ismail.

Pada 18 Oktober 2018, Mahathir menafikan berlaku rombakan Kabinet dalam masa terdekat.